**ראש ממשלת קרואטיה**, רשמית **נשיא ממשלת רפובליקת קרואטיה** (בקרואטית: **Predsjednik / Predsjednica Vlade Republike Hrvatske**), הוא ראש הממשלה של קרואטיה, והוא דה פקטו בעל התפקיד החזק והמשפיע ביותר במערכת הממשל הקרואטית. לאחר הקמת המשרה לראשונה בשנת 1945, התקופה חצי-נשיאותית בשנים 1990–2000 היא החריג היחיד בו נשיא קרואטיה החזיק בסמכות המבצעת בפועל. עם זאת, בסדר הרשמי, תפקיד ראש הממשלה הוא המשרה השלישית בחשיבותה במדינה, אחרי נשיא הרפובליקה ויו"ר הפרלמנט.

חוקת קרואטיה קובעת כי "הפרלמנט מפקח על הממשלה" (סעיף 81) וכי "נשיא הרפובליקה מבטיח את תפקוד ויציבות סדירים ומאוזנים של הממשלה" (סעיף 94), בעוד הממשלה מוגדרת בסעיף 108. מאז שנת 2000 היו לראש הממשלה סמכויות חוקתיות שונות נוספות, והוא מוזכר לפני הממשלה עצמה בנוסח החוקה במספר סעיפים. ראש ממשלת קרואטיה המכהן הוא אנדריי פלנקוביץ'. ממשלת קרואטיה מתכנסת בבנסקי דבורי, בניין היסטורי הממוקם בבירה זאגרב.

שם
--

השם הרשמי של המשרה, בתרגום מילולי, הוא "נשיא הממשלה" ("Predsjednik / Predsjednica Vlade"), ולא "ראש הממשלה" ("Prvi Ministar"). בקרואטית נמצא בשימוש נפוץ יותר הקיצור Premijer / Premijerka.

היסטוריה
--------

### רקע

בראש הממשלה של ממלכת קרואטיה-סלאבוניה (1868–1918) עמד הבאן של קרואטיה (המשנה למלך), שייצג את המלך.

ראש הממשלה הראשון של הרפובליקה הסוציאליסטית של קרואטיה ברפובליקה הפדרלית הסוציאליסטית של יוגוסלביה היה ולדימיר בקאריץ', שנכנס לתפקיד ב-14 באפריל 1945. זה היה אז התפקיד הציבורי החזק ביותר במדינה, בנוסף לתפקיד מזכיר ליגת הקומוניסטים של קרואטיה, שכן הונהג במדינה משטר חד-מפלגתי. שמו של ראש הממשלה שונה לנשיא המועצה המבצעת ב-1952. סאבקה דאבצ'ביץ'-קוצ'אר, שכיהנה בתפקיד בשנים 1967–1969, הייתה האישה הראשונה באירופה שכיהנה בתפקיד המקביל לראש ממשלה.

### מעבר לעצמאות

לאחר התיקונים החוקתיים שאפשרו בחירות רב-מפלגתיות ב-1990, המדינה הייתה עדיין רפובליקה של יוגוסלביה, ולתפקיד נשיא המועצה המבצעת נכנס סטייפן מסיץ' ב-30 במאי 1990.

הפרלמנט הקרואטי שנבחר לאחרונה חוקק תיקונים רבים לחוקה ב-25 ביולי 1990. הוא ביטל התייחסויות סוציאליסטיות ואימץ סמלים לאומיים חדשים, בעוד שממשלת רפובליקת קרואטיה הוקמה רשמית בתיקון LXXIII.

חוקת קרואטיה שונתה לאחר מכן באופן משמעותי גם ב-22 בדצמבר 1990, ומה שמכונה "חוקת חג המולד" הגדירה באופן יסודי את רפובליקת קרואטיה ואת המבנה השלטוני שלה. מנקודה זו ואילך הייתה קרואטיה רפובליקה חצי-נשיאותית, ולנשיא קרואטיה היו סמכויות ביצועיות רחבות, כולל מינוי ופיטורי ראש הממשלה ופקידים אחרים בממשלה.

לאחר משאל עם לעצמאות במאי 1991, בו אישרו 93% מהמצביעים את ההיפרדות, הכריזה קרואטיה רשמית על עצמאות מיוגוסלביה ב-25 ביוני 1991, כאשר יוסיפ מנוליץ' ממשיך בתפקיד ראש הממשלה כראש ממשלת קרואטיה עצמאית. עם זאת, המדינה חתמה אז על הסכם בריוני ביולי 1991, בו היא הסכימה לדחות פעילויות נוספות לקראת ניתוק הקשרים עם יוגוסלביה. בינתיים פרצה מלחמת העצמאות של קרואטיה, ופראניו גרגוריץ' מונה להוביל ממשלת אחדות לאומית. באוקטובר אותה שנה ניתקה קרואטיה ניתקה רשמית את כל הקשרים המשפטיים שעוד נותרו לה עם הפדרציה היוגוסלבית אשר התפרקה.

### מאז העצמאות

בין 1990 עד לתיקונים החוקתיים הבאים בסוף שנת 2000, היו בקרואטיה שבעה ראשי ממשלה.

לאחר הבחירות הכלליות בינואר 2000 תיקנה קואליציית המרכז-שמאל המנצחת בראשות המפלגה הסוציאל-דמוקרטית את החוקה ולמעשה שללה מהנשיא את רוב סמכויותיו הביצועיות, חיזקה את הפרלמנט וראש הממשלה, והפכה את קרואטיה לרפובליקה פרלמנטרית. ראש הממשלה הפך שוב, כמו לפני 1990, לתפקיד הבכיר בפוליטיקה של קרואטיה.

נכון ל-2023 כיהנו בתפקיד 12 אנשים שעמדו בראש 14 ממשלות מאז הבחירות הרב-מפלגתיות הראשונות. תעשה מראשי הממשלה היו חברים באיחוד הדמוקרטי הקרואטי, שניים במפלגה הסוציאל-דמוקרטית ואחד נוסף היה פוליטיקאי עצמאי. מאז העצמאות כיהנה בתפקיד אישה אחת (ידרנקה קוסור).

רשימת ראשי ממשלה
----------------

| # | דיוקן | שם(לידה–מוות) | בחירות | כהונה | מפלגה | הרכב הממשלה | נשיא קרואטיה |
| --- | --- | --- | --- | --- | --- | --- | --- |
| תחילת כהונה | סיום כהונה | זמן כהונה |
| 1 |  | **סטייפן מסיץ'**(1934–) | 1990 | 25 ביולי 1990 | 24 באוגוסט 1990 | 30 ימים | HDZ(האיחוד הדמוקרטי הקרואטי) | HDZ | פרניו טוג'מן |
| 2 |  | **יוסיפ מנוליץ'**(1920–) | — | 24 באוגוסט 1990 | 25 ביוני 1991 | 305 ימים | HDZ |

קרואטיה הכריזה על רשמית על עצמאותה ב-25 ביוני 1991. לאחר הכרזת העצמאות המשיך התפקיד להיות ראש ממשלת רפובליקת קרואטיה.

| # | דיוקן | שם(לידה–מוות) | בחירות | כהונה | מפלגה | ממשלה | נשיא קרואטיה |
| --- | --- | --- | --- | --- | --- | --- | --- |
| תחילת כהונה | סיום כהונה | זמן כהונה | # | הרכב |
| 2 |  | **יוסיפ מנוליץ'**(1920–) | — | 25 ביוני 1991 | 17 ביולי 1991 | 22 ימים | HDZ(האיחוד הדמוקרטי הקרואטי) | 1 | HDZ | פרניו טוג'מן |
| 3 |  | **פרניו גרגוריץ'**(1939–) | — | 17 ביולי 1991 | 12 באוגוסט 1992 | שנה ו-26 ימים | 2 | HDZ • SDP • HSLS • HNS • HKDS • HDS • SDSH • SSH |
| 4 |  | **חרווה שאריניץ'**(1935–2017) | 1992 | 12 באוגוסט 1992 | 3 באפריל 1993 | 234 ימים | 3 | HDZ |
| 5 |  | **ניקיצה ולנטיץ'**(1950–2023) | — | 3 באפריל 1993 | 7 בנובמבר 1995 | שנתיים ו-218 ימים | 4 | 3 באפריל 1993 – 31 בדצמבר 1994:HDZ • HSS |
| 31 בדצמבר 1994 – 7 בנובמבר 1995:HDZ |
| 6 |  | **זלאטקו מאטשה**(1949–) | 1995 | 7 בנובמבר 1995 | 27 בינואר 2000 | 4 שנים ו-81 ימים | 5 | HDZ | סטייפן מסיץ' |
| 7 |  | **איביצה ראצ'אן**(1944–2007) | 2000 | 27 בינואר 2000 | 23 בדצמבר 2003 | 3 שנים ו-330 ימים | SDP(המפלגה הסוציאל-דמוקרטית) | 6 | SDP • HSLS • HNS • HSS • IDS • LS |
| 7 | SDP • HNS • HSS • Libra • LS |
| 8 |  | **איבו סאנאדר**(1953–) | 2003 | 23 בדצמבר 2003 | 6 ביולי 2009 | 5 שנים ו-195 ימים | HDZ(האיחוד הדמוקרטי הקרואטי) | 8 | HDZ • DC |
| 2007 | 9 | HDZ • HSLS • HSS • SDSS |
| 9 |  | **ידרנקה קוסור**(1953–) | — | 6 ביולי 2009 | 23 בדצמבר 2011 | שנתיים ו-170 ימים | 10 | HDZ • HSLS • HSS • SDSS | איוו יוסיפוביץ' |
| 10 |  | **זוראן מילנוביץ'**(1966–) | 2011 | 23 בדצמבר 2011 | 22 בינואר 2016 | 4 שנים ו-30 ימים | SDP(המפלגה הסוציאל-דמוקרטית) | 11 | SDP • HNS • IDS | קולינדה גרבר-קיטרוביץ' |
| 11 |  | **טיהומיר אורשקוביץ'**(1966–) | 2015 | 22 בינואר 2016 | 19 באוקטובר 2016 | 271 ימים | עצמאי | 12 | HDZ • MOST |
| 12 |  | **אנדריי פלנקוביץ'**(1970–) | 2016 | 19 באוקטובר 2016 | מכהן | 7 שנים ו-146 ימים | HDZ(האיחוד הדמוקרטי הקרואטי) | 13 | 19 באוקטובר 2016 – 28 באפריל 2017:HDZ • MOST |
| 28 באפריל 2017 – 9 ביוני 2017:HDZ |
| 9 ביוני 2017 – 23 ביולי 2020: HDZ • HNS | זוראן מילנוביץ' |
| 2020 | 14 | HDZ • SDSS |

ראו גם
------

* ממשלת קרואטיה
* נשיא קרואטיה

קישורים חיצוניים
----------------

ויקישיתוף מדיה וקבצים בנושא **ראש ממשלת קרואטיה** בוויקישיתוף
* 

* אתר האינטרנט הרשמי של ראש ממשלת קרואטיה

הערות שוליים
------------

1. 1 2  "The Constitution of the Republic of Croatia (consolidated text)". הפרלמנט הקרואטי. אורכב מ-המקור ב-14 במרץ 2012. נבדק ב-16 בפברואר 2011. `{{cite web}}`:  (עזרה)
2. ↑  "Odluka o proglašenju Amandmana LXIV. Do LXXV. Na Ustav Socijalističke Republike Hrvatske".
3. ↑  "Chronology of Croatian governments" (בקרואטית). Croatian Information-Documentation Referral Agency. אורכב מ-המקור ב-2012-02-22. נבדק ב-2011-05-13.
4. ↑  "Prethodne Vlade RH" [ממשלות קודמות ברפובליקת קרואטיה] (בקרואטית). ממשלת קרואטיה. אורכב מ-המקור ב-2011-11-23. נבדק ב-2010-12-13.